《次韵汪以南閒居漫吟十首》
元代·方回

采芑采于田，采芹采于水。
岂弟君子心，作人岂异此。
神农昔尝药，志在起人死。
百圣一乐育，亦如尝药然。
医国得一士，亿万性命悬。
诡诞王母桃，幻虚太华莲。
孰为返魂草，足扶天地颠。
嗟嗟燕昭王，海上求神仙。
不务长尔国，徒欲长尔年。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。